Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 806

2. Bulgária és Románia vállalja, hogy az ebben az okmányban megállapított feltételek szerint csatlakozik a jelenlegi tagállamok és a Közösség által együttesen eljárva megkötött vagy aláírt megállapodásokhoz vagy egyezményekhez. Bulgáriának és Romániának az egyes harmadik országokkal vagy nemzetközi szervezetekkel a Közösség és a jelenlegi tagállamok által együttesen megkötött vagy aláírt megállapodásokhoz vagy egyezményekhez való csatlakozásáról az e megállapodásokhoz vagy egyezményekhez csatolt és az érintett harmadik országgal vagy országokkal, illetve nemzetközi szervezettel a Tanács által a tagállamok nevében egyhangúlag eljárva kötött jegyzõkönyvekben kell megállapodni. E jegyzõkönyveket, a tagállamok nevében eljárva, a Bizottság tárgyalja meg a Tanács által egyhangúlag jóváhagyott tárgyalási irányelvek alapján és a tagállamok képviselõibõl álló bizottsággal konzultálva. A Bizottság a jegyzõkönyvek megkötése céljából azok tervezetét benyújtja a Tanácsnak. Ez az eljárás az ilyen megállapodások jövõbeni megkötése vagy bármilyen egyéb, a csatlakozással nem összefüggõ módosításai tekintetében nem sérti a Közösség saját hatásköreinek gyakorlását, és nem érinti a Közösség és tagállamai közötti hatáskörmegosztást.

Source: https://magyarkozlony.hu/hivatalos-lapok/830d9fb6119bb6005a55ef1d1bc87847e08cec40/dokumentumok/80a2d7c753debc655856b19a2846049d7011826b/letoltes